અહિંસા, પ્રેમ, આનંદ, પરમાત્મા ભાવાત્મક (Positive) છે. તેની સત્તા છે. તે કોઇનો અભાવ કે અનુપસ્થિતિ માત્ર નથી. સ્વયંમાં તેનું હોવાપણું છે.તેથી કોઇના અભાવમાં તેનું હોવાપણું નથી. જો કે તેના અભ્યુદયથી હિંસા, દુઃખ, અજ્ઞાન વગેરે અંધકારની જેમ તિરોહિત થઇ જાય છે. કદાચ અંધકાર વિલીન થઇ જાય છે અમ કહેવું પણ ઠીક નથી; કારણ અંધકાર તો કયારે હતો જ નહિ. વસ્તુતઃ પ્રકાશના આગમનથી આ સત્યનું દર્શન થાય છે કે, અંધકાર ન તો હતો, કે ન છે.